IVL บวก 3% ลุ้นกำไรไตรมาส 2 ทะลุ 1 หมื่นล้าน โต 43% โบรกเคาะเป้า 70 บ.
โบรกแนะซื้อ IVL เคาะเป้า 70 บาท คาดกำไรสุทธิไตรมาส 2/65 แข็งแกร่ง 1.19 หมื่นล้านบาท เพิ่มขึ้น 43% จากงวดเดียวกันของปีก่อน รับ EBITDA รวมทุกธุรกิจที่สูงขึ้นหลังจากบริษัททำการปรับสัญญาใหม่
โบรกแนะซื้อ IVL เคาะเป้า 70 บาท คาดกำไรสุทธิไตรมาส 2/65 แข็งแกร่ง 1.19 หมื่นล้านบาท เพิ่มขึ้น 43% จากงวดเดียวกันของปีก่อน รับ EBITDA รวมทุกธุรกิจที่สูงขึ้นหลังจากบริษัททำการปรับสัญญาใหม่
8 ก.ค. 2565

ผู้สื่อข่าวรายงานว่า วันนี้ (8 ก.ค. 65) ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ณ เวลา 11:48 น. อยู่ที่ระดับ 46.25 บวก 1.25 บาท หรือ 2.78% ทำจุดสูงสุด 46.50 บาท ทำจุดต่ำสุด 45.75 บาท ด้วยมูลค่าการซื้อขาย 339.75 ล้านบาท

บริษัทหลักทรัพย์ เคทีบีเอสที จำกัด (มหาชน) แนะนำ “ซื้อ” IVL ราคาเป้าหมาย 70 บาท โดยประเมินว่า IVL จะรายงานกำไรสุทธิไตรมาส 2/65 ที่แข็งแกร่ง 1.19 หมื่นล้านบาท เพิ่มขึ้น 43% จากงวดเดียวกันของปีก่อน ซึ่งเป็นผลจาก core EBITDA รวมทุกธุรกิจที่สูงขึ้นหลังจากบริษัททำการปรับสัญญาใหม่ สำหรับลูกค้าในตลาดฝั่งตะวันตกสำหรับ PET และ PTA ตั้งแต่ปลายปี 64
นอกจากนี้ประมาณการกำไรสุทธิปี 65 อยู่ที่ 3.99 หมื่นล้านบาท และกำไรสุทธิปี 66 อยู่ที่ 3.40 หมื่นล้านบาท เพิ่มขึ้นจาก 2.63 หมื่นล้านบาทในปี 64 หลักจาก 1.Core EBITDA รวมที่สูงขึ้น 159 ดอลลาร์/ตัน และ 154 ดอลลาร์/ตัน จาก 119 ดอลลาร์/ตัน ซึ่งเป็นตามแนวโน้ม Industry Integrated PET spread ที่แข็งแกร่งและความสามารถในการทำกำไรที่ดีขึ้นของธุรกิจ Integrated Oxides and Derivatives (IOD) 2.ปริมาณขายรวมที่สูงขึ้นเป็น 15.4-15.5 ล้านตัน จาก 14.6 ล้านตันในปี 2564 และ 3.รับรู้กำไรจากการควบรวมกิจการ M&amp;A